Na osnovu člana 36 stav 2 i člana 40 Zakona o privrednim društvima *(„Sl. list RCG“, br. 06/02, „Sl. list CG“ br. 17/07, 80/08, 40/10, 73/10, 36/11, 40/11)* i člana 38 stav 2 Statuta Zatvorenog investicionog fonda „Trend“ AD Podgorica, i Odluke o proširenju dnevnog reda Vanredne Skupštine akcionara Zatvorenog investicionog fonda „Trend“ AD Podgorica, broj 04/XXVIII od 04.01.2018. godine, donijete od strane Odbora direktora Društva za upravljanje investicionim fondom „Butterfly Finance“ AD Podgorica, a na predlog kvalifikovanog akcionara, objavljuje se sledeće:

**OBAVJEŠTENJE**

**O PROŠIRENJU DNEVNOG REDA   
 VANREDNE SKUPŠTINU AKCIONARA**

**ZATVORENOG INVESTICIONOG FONDA „TREND“ AD   
 PODGORICA**

Sazvane za dan 17.01.2018. godine, sa početkom u 14:00 časova, u prostorijama upravne zgrade PLC Morača AD Podgorica, ul. 8. Marta br. 55, sa sledećim proširenim

# DNEVNIM REDOM

Otvaranje Skupštine i izbor radnih tijela:

* predsjedavajućeg Skupštine
* verifikacione komisije
* zapisničara
* ovjerivača zapisnika

1. Donošenje Odluke o usvajanju Ugovora o upravljanju Zatvorenim investicionim fondom Trend AD;
2. Donošenje Odluke o potvrđivanju Ugovora o poravnanju između ZIF-a Trend AD i Heta Asset Resolution;
3. Donošenje Odluke o potvrđivanju Ugovora o zajmu između ZIF-a Trend i Zetagradnje DOO;
4. Donošenje Odluke o potvrđivanju Ugovora o zajmu između ZIF-a Trend i PLC Morača AD;
5. Donošenje Odluke o izmjeni Statuta ZIF-a Trend AD Podgorica i usvajanju prečišćenog teksta Statuta.
6. Donošenje Odluke o poništenju sopstvenih akcija ZIF-a TREND AD;
7. Donošenje Odluke o unosu imovine koja se nalazi u vlasništvu ZIF-a TREND AD u zavisno društvo HTP Trend Korali AD Sutomore, kroz povećanje osnovnog kapitala;
8. Donošenje Odluke o prodaji akcija PLC Morača AD Podgorica koje se nalaze u vlasništvu ZIF-a TREND AD Pogorica.

Kvorum za održavanje Skupštine akcionara čine akcionari koji posjeduju najmanje polovinu od ukupnog broja akcija sa pravom glasa, a koji su prisutni, ili su zastupani putem punomoćnika ili su glasali putem glasačkih listića, osim donošenja Odluke iz tačke 5 za koju je potrebno da glasa 2/3 prisutnih ili zastupanih akcija putem punomoćnika ili glasačkih listića.

Odluke po svim tačkama dnevnog reda donose se većinom glasova vlasnika akcija koji su lično prisutni ili su zastupani putem punomoćnika ili su glasali putem glasačkih listića, pod uslovom da Skupštini prisustvuju akcionari koji posjeduju najmanje polovinu od ukupnog broja akcija.

Materijal za skupštinu akcionara biće na raspolaganju akcionarima Fonda, počev od dana 27.12.2017. godine, u poslovnim prostorijama Društva, ulica Marka Miljanova br.46/14 u Podgorici, svakog radnog dana u periodu od 09:00 do 14:00 časova, kao i na internet strani Fonda [www.trendfund.me](http://www.trendfund.me)

Samo oni akcionari koji su na spisku akcionara CDA na dana pribavljanja spiska akcionara (najranije dva dana prije održavanja Skupštine) mogu učestvovati na Skupštini i ostvariti prava akcionara.

Identifikacija akcionara vrši se na dan održavanja Skupštine akcionara, u periodu od 12:30 do 13:30 časova na osnovu ličnih isprava , a punomoćnika na osnovu punomoćja ovjerenog u skladu sa zakonom i lične isprave.

Obavještenje o sazivanju Skupštine akcionara biće objavljeno 2 puta u štampanom mediju koji se izdaje u Crnoj Gori najkasnije 30 dana prije dana održavanja Skupštine, kao i na internet strani Fonda [www.trendfund.me](http://www.trendfund.me), a sve dodatne informacije u vezi sa Skupštinom se mogu dobiti na broj telefona 020/226-107

Obrazac punomoćja i glasačkog listića mogu se preuzeti u papirnoj formi u prostorijama Društva, na adresi Marka Miljanova br. 46/17 u Podgorici.

Predsjednik Odbora direktora

D.Z.U. „Butterfly finance“ AD Podgorica

**Giulio Facchinelli Mazzoleni Berlucchi**